I Metal Gear Solid V: The Phantom Pain, jobber Huey for Skull Face i å utvikle den høyst avanserte Metal Gear-maskinen Sahelanthropus. Når Big Boss klarer å fange Huey og ta han med til organisasjonen deres, Diamond Dogs, forsøker Kazuhira Miller og Revolver Ocelot å få han til å innrømme skyldighet gjennom tortur. De ender opp med å løslate han ettersom konkrete bevis ikke fins, og lar han fortsette å bygge maskiner under Diamond Dogs sitt oppsyn. Når Huey da blir ferdig med arbeidet sitt, bestemmer Miller seg for å gjenoppta saken imot Huey ved å samle bevis. Til slutt klarer de å avsløre at han ikke bare var medskyldig i angrepet ni år før, men at han også lot Dr. Strangelove sulte i et kammer, eksperimenterte med sønnen sin og gjorde det nødvendig for Big Boss å drepe sine egne soldater. Etter disse avsløringene bestemmer de seg for å sende han ut på havet.